ארץ נהדרת

ארץ נהדרת היא תוכנית בידור סאטירית ישראלית המשודרת במסגרת "שידורי קשת" החל מנובמבר 2003. עד שנת 2017 שודרה התוכנית בערוץ 2, ומאז 1 בנובמבר 2017 היא משודרת בערוץ קשת 12. התוכנית זכתה בשמונה פרסי האקדמיה הישראלית לטלוויזיה ברציפות בשנים 2003–2011. ב-2021 זכתה התוכנית באות אבירת איכות השלטון לשנת 2020 בקטגוריית תרבות וחינוך. התוכנית כוללת התייחסויות סאטיריות והומוריסטיות לאירועי השבוע החולף בעיקר באמצעות חיקויים, מערכונים, בדיחות וחידודים על כותרות השבוע. פורמט התוכנית הוא כשל מהדורת חדשות טלוויזיונית, כשהמערכונים והפינות השונות משתלבים ככתבות, ראיונות ודיווחים חיים, השזורים על פני רצף ה"מהדורה". באופן זה התוכנית מלעיגה על רבים מהמאפיינים של תרבות הטלוויזיה עצמה ושל תקשורת ההמונים בכללה; ובתוך כך גם על המצבים והדמויות שמחוללים כותרות, ובאופן רחב על המציאות הישראלית כולה. התוכנית זכתה מראשיתה למדרוג גבוה. יוצר התוכנית והעורך הראשי שלה הוא מנהל התוכן של קשת, מולי שגב. את שם התוכנית נתנה לה דנה מודן, בת זוגו של שגב בזמנו, מתוך שירו של יהורם גאון "שלום לך ארץ נהדרת" (שגב זכר כי ההשראה לרעיון של מודן הייתה המשפט "יש לנו ארץ נהדרת" שהשמיע בנימין נתניהו במערכת הבחירות מול שמעון פרס). "ארץ נהדרת" שודרה לראשונה ב־2 בנובמבר 2003. העונה הראשונה שודרה בימי שישי בערב, בדומה לתוכניות בידור אחרות ששודרו בתחילת שנות האלפיים. תבניתה הבסיסית, שהסתמכה על צוות של שחקנים וקומיקאים ושילוב תכנים בידוריים וסאטיריים בנוסח תוכניות מצליחות קודמות כמו "רק בישראל", "ניקוי ראש" ו"העולם הערב", הוכיחה את עצמה וזכתה להצלחה. תוכנית הבידור הישראלית קיבלה השראה רבה מתוכנית הבידור האמריקנית "סאטרדיי נייט לייב" וכן מתוכניות נוספות כגון "הדיילי שואו". התוכנית הפכה לאחת התוכניות המתוסרטות ארוכות השנים ביותר בטלוויזיה הישראלית, ונכון ל־2022 הופקו לה 20 עונות. בשנת 2022 שודר סרטם של ירון שילון וניר זהבי - "ארץ נהדרת - תמונת מחזור". סרט דוקומנטרי באורך 81 דקות המסכם 20 שנות "ארץ נהדרת" ובו מפגש מיוחד וחד פעמי של כוכבי כל העונות. על כל הרגעים הבלתי נשכחים והסיפורים מאחורי הקלעים עם היוצרים, הכותבים וההפקה. בעונה ה־15 החלה התוכנית להיות משודרת בפורמט HDTV. "ארץ נהדרת" בנויה כמהדורת חדשות מדומה, המארחת מדי שבוע פוליטיקאים, אנשי ציבור ובדרנים, וכן מספר דמויות בדיוניות. מנחה המהדורה, איל קיציס, מוצג כדמות הרצינית היחידה, וכמי שאינו נלאה מלקוות לכך שכתביו ואורחיו יענו תשובות ענייניות לשאלותיו, ובכך משמש כמצע ו"הרמה להנחתה" לרוב הבדיחות. בנוסף מקריין קיציס את מערכוני החוץ, שמוקרנים בין חלק אחד של המהדורה למשנהו (עד אמצע עונה 11, כאשר הוחלף בידי שרון טייכר). בסיום התוכנית נפרד קיציס מהצופים במשפט הקבוע "ואל תשכחו, יש לנו ארץ נהדרת". צוות התוכנית מורכב ממשתתפים קבועים, המתחלף לעיתים בין העונות, ומתוגבר לעיתים בהופעות אורח של אמנים אחרים וידוענים מתחומים שונים. השחקנים מגלמים דמויות רבות ומשתנות המהוות את עיקר התוכנית. הדמויות המגולמות הן של אישים בפוליטיקה הישראלית, של אנשי ציבור ושל אנשי תקשורת מוכרים, המוצגים בחיקוי כקריקטורות, לרוב באור מגוחך ונלעג. חלק מהדמויות המגולמות הן דמויות פיקטיביות, המייצגות סטריאוטיפים ותופעות מוכרות בחברה הישראלית. בעונותיה המאוחרות הוקרנו בתוכנית סדרות מערכונים שונות של יוצרים קומיים שלא היוו חלק מהצוות הקבוע ולא התקשרו ישירות לעיסוק באקטואליה. על פי רוב מערכונים אלו התחילו את דרכם כסרטונים ויראליים ביוטיוב ובפלטפורמות אינטרנטיות אחרות. מבנה התוכנית, לבד מתוכניות מיוחדות ותוכניות לקט, קבוע, עם שינויים קלים בין עונת שידור אחת לאחרת: מערכון ראשי – מערכון אולפן אשר פותח את התוכנית, ולרוב מתאפיין באלמנטים קיצוניים ופרובוקטיביים. פאנל ראשי– אייל קיציס מראיין באולפן אורחים מסדר היום הפוליטי של השבוע החולף. מבזק כותרות – אוסף מבזקי חדשות סאטיריים. החל מהעונה ה-11 עלמה זק מגישה את המבזקים לצד קיציס. בעונה ה-13 הופרד המבזק מהתוכנית ועבר למתכונת של ספין אוף ששמו "עוד כותרות", ששודר בימי שישי. בעונה ה-14 של התוכנית חזרה פינה זו, אך במתכונת שונה מהמבזקים בעונות הקודמות. פאנל משני - אייל קיציס מראיין באולפן אורחים מתחומי התרבות הבידור והספורט. מבזקי כותרות נוספים. כתבת שטח – כתבת מהדורה הנוגעת בתופעות נפוצות בחיי החברה והציבור הישראליים. הפקות חוץ – מיני-תוכניות אירוח אשר מופקות ומוגשות על ידי דמויות שונות, מוכרות או בדויות. מערכון חוזר – סדרת מערכונים המבקרים קבוצה או תופעה ישראלית ומשודרים בהמשכים במהלך העונה. ערך מורחב – ארץ נהדרת - דמויות לתוכנית חשיבות לא מבוטלת בעצם הבחירה להציג או לא להציג בהבלטה דמויות מסוימות. רבים סבורים כי מעמדם של שלי יחימוביץ', עוזי כהן, מירי רגב או ג'ודי ניר מוזס שלום כדמויות בעלות חשיבות נוצר במידה רבה בעקבות השימוש התכוף בהן כדמויות בתוכנית. מרבית האישים שחיקוייהם מוצגים בתוכנית מצהירים שהם מקבלים את דמויותיהם הקריקטוריסטיות המוצגות בתוכנית ברוח טובה ובהומור, ואף מוחמאים מעצם הכללתם בתוכנית, אך במקרים מסוימים דווחו גם מקרים של פגיעה ועלבון מצד האישים שחוקו בתוכנית. דוגמה בולטת היא הפוליטיקאי מוחמד אבו טיר, ממנהיגי החמאס, שהביע את הסתייגותו מן השימוש בדמותו בתוכנית דרך חיקויו על ידי טל פרידמן ככזו המנסה ללא הרף לפתות ישראלים להגיע לאזור השטחים במסווה של מארגן מסיבות. הצגת נשיא המדינה משה קצב כאוויל מוחלט גררה מחאות מצד לשכת הנשיא, ושחקן הכדורגל אבי נמני ביקש, כפי שנטען בתקשורת, כי הצגתו בתוכנית תמותן, ואכן כך היה (בתחילת העונה דמותו הופיעה כמעט כל תוכנית אך לאחר כמה תוכניות הופיע רק אחת לכמה תוכניות, ובמערכונים קצרים יותר). אברי גלעד, שבעונה השביעית חוקה על ידי אסי כהן, התלונן כי הוצג בתוכנית בתור אחד שמרוויח את הונו מסבלם של אנשים אחרים. הפופולריות הרבה של "ארץ נהדרת" בציבור הישראלי באה לידי ביטוי לא רק במדרוג גבוה אלא גם במקום שניתן לה בבמות נוספות. כך למשל הצלחת העונה הראשונה הביאה את חברות התחפושות בפורים 2004 לייצר תחפושות של הדמויות המפורסמות של התוכנית, כמו לובה (טל פרידמן) ועוזי כהן (אלי פיניש). התוכנית נבחרה בשנת 2010 לתוכנית העשור של גלי צה"ל והתחנה אף הקדישה לה מצעד מערכונים מיוחד. ב-10 באפריל 2013 נפתחה במוזיאון ארץ ישראל תערוכת תצלומים של שחקני התוכנית ודמויות שונות מכל העונות לרגל עונת העשור, באותה שנה זכתה התוכנית בפרס "כד החלב" המוענק לאישים בתחום הטלוויזיה מטעם המכללה האקדמית עמק יזרעאל. בנאומו בירושלים ב-2013 אמר נשיא ארצות הברית ברק אובמה ברוח הומוריסטית כי: "כל הדרמה שהייתה ביני לבין ידידי ביבי הייתה בסך הכול מזימה לייצר תוכן עבור 'ארץ נהדרת'". לקראת הבחירות לכנסת העשרים וארבע שודר בארץ נהדרת מערכון "שאולי ומלחמת האזרחים", בו קרא שאולי לפתוח במלחמת אזרחים בישראל. המערכון הפך לקאלט וגרר תגובות רבות בציבור הישראלי. בעקבות המחאה כנגד ממשלת ישראל השלושים ושבע והרפורמה המשפטית, רווחו אזכורי המערכון בעיתונות הישראלית, בעיקר בתור נבואה העומדת להגשים את עצמה. בשנת 2024 יצאה לאור קומדיית הפשע המקסיקנית "אמיליה פרז" (אנ') אשר במהלך אחת הסצנות נראה גיבור הסרט צופה בטלוויזיה ישראלית, כשעל המסך הופיע מערכון מלחמת האזרחים. למרות ההצלחה המסחרית ספגה התוכנית ביקורות על גישתה הבידורית בעיקרה. בעונותיה הראשונות, לטענת מספר מבקרים, הסאטירה בתוכנית הומרה באסופה של חיקויים מבוצעים היטב, והתוכנית נמנעת מביקורת של ממש על דמויות מרכזיות ועל נושאים בוערים בזירה הפוליטית והציבורית. בעונות המאוחרות יותר של התוכנית טענו המבקרים שהתוכנית לא רק חדלה מלעסוק בסאטירה אלא גם הפסיקה להיות מצחיקה ולמעשה נשארה בלעדית תחת תו "תוכנית הבידור" הפופולרית. כותבי התוכנית מציגים את עצמם כבעלי אג'נדה שמאלית מה שהשפיע על תפיסת התוכנית בציבור ועל התגובות אליה, בעיקר מצד הימני של המפה הפוליטית. צופים מימין הרבו לטעון כי התוכנית מוטה פוליטית לטובת השמאל, לועגת לאג'נדה של הימין בלבד, ומציגה ימנים ומתנחלים באופן מוקצן ומוגזם, בין השאר בהצגתם של אביגדור ליברמן ויעקב כץ כפשיסטים ואף כנאצים. בשנת 2011 הופצה תמונה בה הופיע עורך התוכנית, מולי שגב, כשהוא לבוש כקצין אס-אס. משמאל תקפו בחריפות את הפעולה וטענו כי יש צורך להבדיל בין ביקורת סאטירית, גם אם בוטה, לבין מה שהם קראו לו "תוקפנות חסרת ביסוס", מנגד בימין טענו שעל אף שהפעולה עצמה פסולה, בעצם העובדה שהתוכנית בחרה לעשות שימוש בדימויים מעין אלו היא התירה למתנגדיה להשיב באותו מטבע. בעונה ה-15 הוצג שר החינוך והתפוצות נפתלי בנט עם אביזרים של בתי תפילין לראשו כתסרוקת המזוהה עם הזמרת נטע ברזילי וזאת במסגרת מערכון סביב זכייתה באירוויזיון (אף על פי שלא היה מדובר בתפילין אמיתיים). בתוך זמן קצר התחוללה סערה ברשת ובמקביל אליה הגיבו ראשי כל הסיעות הדתיות בכנסת, אפילו הרב הראשי לישראל דוד לאו פרסם באופן חריג הודעה לעיתונות בה גינה מעשה וכתב שמן הראוי שהמערכת תתנצל על כך. בין המבקרים היו גם בנט עצמו שכתב: "עליי תצחקו כמה שתרצו, אבל על תפילין וקודשי ישראל – לא". וגם שר התקשורת איוב קרא. למחרת הגיב גם ראש הממשלה בנימין נתניהו ואמר: "ישנם דברים שפשוט לא עושים". גם הרשות השנייה, הגוף הרגולטורי אשר מפקח על קשת, הודיעה כי היא "רואה בביזוי סמליים דתיים, של כל הדתות, מעשה חמור", וש"על אף שקיימת חשיבות עליונה לחופש הביטוי והיצירה, על אחת כמה וכמה כשמדובר בסאטירה, נראה כי במקרה זה נחצו קווים אדומים". ההפקה הגיבה שהמערכון עסק בזכייתה של נטע ברזילי באירוויזיון ובעיסוק הציבורי הנרחב בנושא, וכי לא הייתה כוונה לפגוע או לבזות. באפריל 2019 מחו אנשי מפלגת ש"ס על הצגה של הרב עובדיה יוסף בתוכנית בצורה שהם טענו שהיא מבזה את הרב עובדיה. ביקורת מכיוון אחר הוטחה בתוכנית על כך שלמרות התיימרותה לשקף פנים שונות בחברה הישראלית, היא משקפת בעיקר פנים מוכרות בטלוויזיה הישראלית ומרבה לעסוק בשיח הפנימי של עולם הבידור אליו היא משתייכת. לעיתים, נטען, היו דמויות ששימשו פעמים רבות בעיקר משום שאחד המופיעים בתוכנית היטיב לחקותן, ובלי קשר למקומן השולי בציבוריות הישראלית. בנוסף הועלו טענות על כך שהתוכנית מציגה נשים ויחידים מקבוצות מוחלשות בחברה באופן סטריאוטיפי הגובל בגזענות. בתחילת עונתה השלישית של "ארץ נהדרת" מחו עסקנים מנציגי הציבור הציוני-דתי על שידור התוכנית בליל שבת וטענו כי שידור תוכנית המובילה את השיח התרבותי הישראלי ביום שבו אינם יכולים לצפות בה גורם להוצאתם משיח זה. בעקבות פנייה של חבר הכנסת שאול יהלום הוחלט לשדר שידור נוסף של התוכנית בימי רביעי, אך במתכונת מקוצרת של שעה בלבד, כולל פרסומות (וצמצום קטעים וכותרות). בעונה הרביעית הועלתה ביקורת על כמות הלקטים הרבה ששודרה בלא הודעה ברורה מוקדמת, דבר שגרם לאכזבת הצופים שציפו לתוכנית חדשה. בשנת 2019, הדמות שאולי שגילם אסי כהן ב"ארץ נהדרת" וב"הפרלמנט" נבחרה על ידי וואלה! NEWS כדמות הטלוויזיונית הגדולה של העשור השני של המאה ה-21. כמו כן, באותה שנה החל אסי כהן להופיע עם דמותו של שאולי על במות סטנדאפ. במרץ 2021 חייב בית המשפט המחוזי בתל אביב את "שידורי קשת" לפצות ב-50,000 ש"ח את יו"ר ועד מתיישבי השומרון, בני קצובר, על שבתוכנית "ארץ נהדרת" הציגה את תמונתו עם הכיתוב "סבא פוגרום". בית המשפט קבע שהפרסום ביחס לקצובר אינו נכנס לגדר סאטירה. ערך מורחב – זוהי סדום לאור הצלחתה הרבה של התוכנית, יצא לאקרנים באוגוסט 2010 סרט קולנוע באורך מלא בשם "זוהי סדום", בו מככבים כוכבי העבר וההווה של "ארץ נהדרת" בתור הדמויות התנ"כיות מסיפור החרבתה של סדום. הופיע בתפקיד אורח מוטי קירשנבאום אשר שיחק את דמותו של אברהם. ערך מורחב – הפרלמנט בשנת 2012 עלתה לשידור בזכיינית קשת סדרת טלוויזיה בשם "הפרלמנט", שהיוותה ספין אוף של "ארץ נהדרת". הסדרה בוססה על פינה באותו שם ששודרה בעונה השמינית של התוכנית ועקבה אחר חבורה של גברים בגיל העמידה (אסי כהן, יובל סמו, ערן זרחוביץ', מריאנו אידלמן ומאור כהן) שיושבים באופן קבוע בבית קפה מקומי ומשוחחים. הסדרה הרחיבה את המערכון וזכתה להצלחה ולשבחי הביקורת והקהל. ערך מורחב – עוד כותרות בשנת 2016 יצאה סדרה בת נוספת של התוכנית בשם "עוד כותרות", איל קיציס עושה מהדורה מורחבת של סיכום חדשות השבוע בצורה פרודית, ומבוססת על פינות המבזק של "ארץ נהדרת". בהמשך, הסדרה התמקדה יותר בעלילות מאחורי הקלעים של הפקת "עוד כותרות", ונזנח קלות הרעיון המקורי (לדוגמה: פרק "מאחורי הקלעים" פיקטיבי על הפקת התוכנית, וכל קטעי האולפן הם קטעי קישור בלבד). בשנת 2020 בעקבות משבר הקורונה, זמן קצר לאחר תום העונה ה-17 של התוכנית, חזרה התוכנית "עוד כותרות" לעונה שנייה, בעלת מבנה דומה יותר לפורמט הקלאסי. ערך מורחב – תוכנית קיציס בקיץ בין העונה ה-11 ל-12, הנחה קיציס תוכנית אירוח משלו. כל פרק התחיל במונולוג סאטירי על אירועי צוק איתן, משום שבחוסר ברירה, מרבית הפקת תוכנית הייתה במהלך הלחימה. לכל אורך הסדרה התארחו כמה שחקנים לביצוע מערכונים, רבים מהם שחקנים או כותבים בארץ נהדרת (ביניהם ירון ברלד, ערן זרחוביץ', יובל סמו ועוד), או "כישרונות צעירים" (ביניהם תום יער ותם אהרון). הפקת התוכנית באה לסיומה לאחר עונה אחת בלבד (עם זאת, יש הקושרים בין התוכנית הזו לבין "עוד כותרות" בעקבות המבנה המעט דומה). סדרת בת, אשר יש לה 2 עונות: העונה הראשונה שודרה ביולי 2006, והעונה השנייה שודרה באוקטובר 2023 עד מאי 2024. הסדרה מתמקדת כעונות בת לסדרה המקורית, וכל פעם שיש מלחמה על ישראל או מישראל, יש עונה חדשה של ארץ נלחמת. העונה הראשונה, כאשר שודרה ביולי 2006, הייתה במהלך מלחמת לבנון השנייה, והעונה השנייה ששודרה מאוקטובר 2023 עד מאי 2024 הייתה ונשארה במהלך מלחמת חרבות ברזל. שבוע סוף! גב האומה תוכנית קיציס הפרלמנט עוד כותרות אתר האינטרנט הרשמי של ארץ נהדרת אתר הסדרה במאקו vod - פרקים מלאים ארץ נהדרת, ברשת החברתית פייסבוק ארץ נהדרת, ברשת החברתית אקס (טוויטר) ארץ נהדרת, ברשת החברתית אינסטגרם ארץ נהדרת, ברשת החברתית טיקטוק ארץ נהדרת, סרטונים בערוץ היוטיוב "ארץ נהדרת", במסד הנתונים הקולנועיים IMDb (באנגלית) "ארץ נהדרת", במסד הנתונים הקולנועיים KinoPoisk (ברוסית) "ארץ נהדרת", במיזם "אישים" לתיעוד היצירה הישראלית כתבות וראיונות ענת פירסט ושרון רמר-ביאל, ‏מ"סבאל'ה ירוק" ועד "להוריד את הזקנים מהכביש": ייצוגי זקנה בתוכנית הסאטירה "ארץ נהדרת" בתקופת הבחירות 2006, מסגרות מדיה 1, דצמבר 2007 מתן שירם, ‏זו ארץ זו: מאחורי הקלעים של צילומי "ארץ נהדרת", באתר גלובס, 6 בינואר 2010 לילך וולך ועינב שיף‏, ארץ מדוברת: על הביטויים ש"ארץ נהדרת" הכניסה לשפה, באתר וואלה, 23 בדצמבר 2010 עופר מתן, יש לנו ארץ, בינתיים: שיחה עם כותבי "ארץ נהדרת", באתר nrg‏, 21 בינואר 2012 אלינור פוקס, ‏עמוד האש, באתר ‏מאקו‏, 29 בנובמבר 2012 יובל אביבי, העימות הטלוויזיוני, באתר Time Out תל אביב, 17 בינואר 2013 כוכבי "ארץ נהדרת", התמונות שלא ראיתם מעשור של "ארץ נהדרת", באתר nrg‏, 19 באפריל 2013 איילת רוזן, ‏פשוט נהדרות, באתר ‏מאקו‏, 16 במאי 2013 ערן סוויסה, ארץ נהדרת לא עוצרת, באתר ישראל היום, 14 באפריל 2014 רז שכניק ואנה בורד, עוצמה נשית, באתר "ידיעות אחרונות", 30 באפריל 2019 ליאת שטייר-לבני, ‏סאטירה ושואה - דחיה ואשרור של הזכרון ההגמוני ב"ארץ נהדרת", 'הומור מקוון' 3, ינואר 2014, באתר Academia.edu אמיר בן-דוד, נשאר הפלא, באתר זמן ישראל, 26 בספטמבר 2022 ביקורות ניב הדס‏, פייר, אני מה זה לא מאוכזב, באתר וואלה, 2 בדצמבר 2006 עומר ברק, עכבר העיר אונליין, ארץ נהדרת 7: תוכנית מצוינת למי שלא מחפש סאטירה, באתר הארץ, 29 באפריל 2010 אריאנה מלמד, ללא דרך ארץ, באתר ynet, 1 במאי 2010 פז חסדאי‏, עם כל הצער שבדבר: על פתיחת העונה של "ארץ נהדרת", באתר וואלה, 25 בדצמבר 2010 דוד לוין, במעמד צד אחד, באתר העין השביעית, 7 במרץ 2011 אריאנה מלמד, "ארץ נהדרת": האינטליגנציה נעדרת, באתר ynet, 23 בינואר 2012 יונתן גת, "ארץ נהדרת": לא מצחיקה, סתם מתאכזרת, באתר ynet, 4 ביוני 2012 אלקנה שור, "ארץ נהדרת": המציאות מצחיקה יותר, באתר nrg‏, 25 בדצמבר 2012 אודי הירש ועמי פרידמן, נתניהו ב"ארץ נהדרת" - למה זה היה טוב?, באתר nrg‏, 17 באפריל 2013 עפר סקר‏, "ארץ נהדרת" חוגגת עשור: אבן דרך בטלוויזיה הישראלית, באתר וואלה, 21 במאי 2013 אריאנה מלמד, "ארץ נהדרת": לצחוק בלי לזפזפ, באתר ynet, 4 בינואר 2014 לילך וולך‏, "ארץ נהדרת" נזכרה שהיא סאטירה, באתר וואלה, 4 במאי 2014 נבו זיו, ארץ שנאהב, באתר "ידיעות אחרונות", 26 באפריל 2017 אבירות ואבירי איכות השלטון לשנת 2020 - התנועה לאיכות השלטון בישראל, באתר התנועה לאיכות השלטון רן בוקר, מה לעזאזל זה כלבוטק?, באתר ynet, 24 בינואר 2014 12 דברים שכדאי לדעת על "ארץ נהדרת", באתר ‏מאקו‏, 1 בנובמבר 2017 חדש על המסך, באתר הארץ, 3 בנובמבר 2003 לי-אור אברבך, פרומו, פורמט מנצח, באתר nrg‏, 22 בדצמבר 2006 מיכל קדוש, ‏בין צחוק חסר שליטה לעיניים נוצצות מהתרגשות: מסכמים את מפגש המחזור של ארץ נהדרת, באתר מעריב אונליין, 4 באוקטובר 2022 דסק קשת 12, ‏"יש לי סחרחורת מהלחץ": נבחרת "ארץ נהדרת" מתאחדת, באתר ‏מאקו‏, 3 באוקטובר 2022 קשת חוגגת 20 שנה לארץ נהדרת: מי בא למסיבה?, באתר אייס, 1 באוקטובר 2022 שרון טייכר השתתף מספר פעמים גם בעונות הקודמות בתוכנית בתפקידים קטנים יחסית, לרבות קריינות במערכוני חוץ. בעונה ה-14 התארח באופן קבוע בסדרת מערכונים ספציפית, שבוטלה לאחר מספר מערכונים. כולל לקט כולל 3 לקטים הספיישלים "ארץ נלחמת" מוצגים כעונה 21 באתר מאקו. יוסי זילברמן, ‏מה קרה כששלי פגשה את חלי?, באתר ‏מאקו‏, 6 בנובמבר 2012 ערן סויסה, אבי נמני ביקש מ"ארץ נהדרת" להפסיק להשתמש בדמותו, באתר nrg‏, 5 בדצמבר 2005 אברי גלעד נגד "ארץ נהדרת": "תוכנית מגעילה; בית קברות", באתר ‏מאקו‏, 6 בינואר 2010 שירות גלובס, ‏נבחרי העשור של גל"צ בתרבות הישראלית: המלט וארץ נהדרת, באתר גלובס, 1 בינואר 2010 תערוכת צילום של "ארץ נהדרת" במוזיאון ארץ ישראל, באתר ‏מאקו‏, 10 במרץ 2013 מערכת ערוץ התרבות, ‏פסטיבל שובר מסך: פרס "כד החלב" לארץ נהדרת, באתר ‏מאקו‏, 30 באפריל 2013 אובמה: הדרמה ביני לבין ביבי - מזימה לייצר תוכן ל"ארץ נהדרת", באתר ynet, 21 במרץ 2013 ראו שאולי ומלחמת האזרחים#קבלת המערכון בציבור בישראלי ראו שאולי ומלחמת האזרחים#אזכורים בעקבות המחאה כנגד הממשלה ה־37 והרפורמה המשפטית רון פוגל, קאן, ‏הפתעה: מה שאולי מ"ארץ נהדרת" עושה בפסטיבל קאן?, באתר ‏מאקו‏, 20 במאי 2024 נעמה רק,‏, איך שאולי ואירנה הגיעו לאחד מהסרטים הבולטים בפסטיבל קאן?, באתר וואלה, 20 במאי 2024 המבקר שמוליק דובדבני כתב: ”כצפוי, במסווה של תוכנית סאטירה והומור כאילו-נועז, ממשיכים עורכי וכותבי 'ארץ' ללעוג לשוליים החברתיים של ישראל... כבעבר, גם בעונתה החמישית 'ארץ נהדרת' צוחקת מלב הקונצנזוס.”שמוליק דובדבני, עולים על השוליים, באתר ynet, 7 בינואר 2008 המבקר יוסי קליין כתב: ”תוכנית סאטירית מלווה את המציאות והמציאות מספקת די חומרים שאפשר להתייחס אליהם, אבל 'ארץ נהדרת' היא תוכנית בידור ולא סאטירה. סאטירה צוחקת על הצופה, תוכנית בידור מצחיקה אותו.” המבקרת שירית טרוינר כתבה: ”שלוש העונות האחרונות של תוכנית הסאטירה המובילה של המדינה נראו כמו עונה אחת דלילה בפאנצ'ים או מערכונים זכירים במיוחד” שירית טרוינר, יש לנו ארץ מנומנמת: "ארץ נהדרת" חייבת להשתנות, באתר nrg‏, 5 ביוני 2012 ”"ארץ נהדרת" עדיין שנונה לפרקים, מתהדרת בקאדר שחקנים מהשורה הראשונה ומצליחה להיות אחת התוכניות הנצפות גם בעונה החלשה ביותר שלה, אבל סאטירה - אין.” ליאת ריקליס, עכבר העיר אונליין, "ארץ נהדרת 9": נשארו רק המערכונים, באתר הארץ, 5 ביוני 2012 דוד ורטהיים‏, דוד ליפשיץ: "אני שמאלני. ואני לא מתנצל על זה ולא מתבייש בזה", באתר וואלה, 24 בדצמבר 2012 יהושע בריינר ופנחס וולף‏, תמונת עורך "ארץ נהדרת" במדי אס-אס מופצת ברשת, באתר וואלה, 9 במרץ 2011 המבקר ניב שטנדל כתב: ”הקצנת דמותו של ליברמן לדמות פשיסט מסוכן היא שימוש בכלי סאטירי להעברת מסר. בהצגת שגב כקצין אס.אס אין כל מסר של מחאה. יש בה רק אלימות לשמה. אלימות מאוד פשטנית, נטולת תחכום 'שמאלני'. אגרוף לפרצוף.” ניב שטנדל, עכבר העיר אונליין, ארץ נהדרת היא הקול השפוי? תעבדו על מישהו אחר, באתר הארץ, 9 במרץ 2011 באתר ביקורת התקשורת הימני לאטמה נכתב: ”תעשה לנו טובה שגב, בסך הכל מישהו שיחק עליך את הטריק המלוכלך והפשטני שאתה משחק על אביגדור ליברמן וכצל'ה כבר שתי עונות לפחות. זה זול, זה לא מצחיק, זה זילות השואה, וגם דברים מצחיקים לא מושכים על פני שתים שלוש עונות. אז ככה זה נראה ומרגיש מהצד השני, תכיר.”לטמה SEO - בלוג שיווק, מרקטינג, ודיגיטל, באתר לטמה SEO יונתן כיתאין, ‏בנט, דרעי וליצמן יצאו בחריפות נגד מערכון ב"ארץ נהדרת", באתר גלובס, 17 במאי 2018 איתי שטרן, "יש דברים שפשוט לא עושים": אחרי בנט ודרעי, גם ביבי מגנה את "ארץ נהדרת", באתר הארץ, 17 במאי 2018 יונתן כיתאין, ‏גם הרשות השנייה נגד "ארץ נהדרת": "נחצו קווים אדומים", באתר גלובס, 17 במאי 2018 יונתן כיתאין, ‏בנט, דרעי וליצמן יצאו בחריפות נגד מערכון ב"ארץ נהדרת", באתר גלובס, 17 במאי 2018 דני זקן, ‏פעילי ש"ס הפגינו מול משרדי קשת במחאה על הצגת עובדיה יוסף בארץ נהדרת, באתר גלובס, 4 באפריל 2019 המבקרת אריאנה מלמד כתבה: ”בעיני היו קטעי 'הרומנים' נגועים בגזענות. הנה המלצה לניסוי ביתי קטון: במקום 'רומנים', נסו לחשוב שהקטעים הללו היו מוקדשים ל'יהודים'. לא מצחיק, נכון? אפילו קצת מקומם, אולי?” אריאנה מלמד, הייתה לנו ארץ נהדרת, באתר ynet, 4 במאי 2006 עידו ישעיהו, שגיא בן נון‏, זמן שאולי, באתר וואלה, 29 בספטמבר 2019 מתן וסרמן, ‏מכה לארץ נהדרת: חויבה לפצות את בני קצובר ב-50 אלף שקל, באתר מעריב אונליין, 4 במרץ 2021 תכניית גמר פרסי הטלוויזיה 2023.pdf